[{"text_idx": "#000001", "text": "Mae gwirfoddolwyr digidol yn gwneud cyfraniad allweddol wrth helpu pobl i fynd ar-lein yng Nghymru. Mae Cymunedau Digidol Cymru yn chwilio am bobl a\u0302 sgiliau digidol sylfaenol sydd eisiau helpu pobl eraill i elwa ar dechnoleg ddigidol."}, {"text_idx": "#000002", "text": "Rhywun sy\u2019n cynnig cymorth i helpu pobl i fynd ar-lein a defnyddio technoleg ddigidol. Dydyn nhw ddim yn cael unrhyw da\u0302l am wneud hyn \u2013 ond yn hytrach, yn rhoi o\u2019u hamser i drosglwyddo eu sgiliau digidol."}, {"text_idx": "#000003", "text": "Pobl a\u0302 sgiliau TG sylfaenol a\u2019r amser, amynedd a brwdfrydedd i\u2019w trosglwyddo yw gwirfoddolwyr digidol."}, {"text_idx": "#000004", "text": "Pam rydyn ni angen gwirfoddolwyr digidol?"}, {"text_idx": "#000005", "text": "Yma yng Nghymru, does gan 180,000 o bobl mo\u2019r sgiliau, y cymhelliant na\u2019r cyfle i ddefnyddio\u2019r rhyngrwyd. Yn aml, gwirfoddolwyr yw\u2019r ffordd orau o\u2019u cyrraedd."}, {"text_idx": "#000007", "text": "Weithiau, maen nhw\u2019n bobl sy\u2019n newydd i wirfoddoli ond sydd eisiau trosglwyddo eu sgiliau digidol. Efallai eu bod eisoes yn aelod o staff neu\u2019n gwirfoddoli gyda\u2019ch sefydliad ac eisiau datblygu eu sgiliau digidol. Mae hyrwyddwyr yn aml yn gweithio mewn llyfrgelloedd, mewn ysbytai, cartrefi gofal neu gyda chymdeithasau tai, gan helpu pobl un i un neu gynnal sesiynau grw\u0302p bach."}, {"text_idx": "#000008", "text": "Gallwn gefnogi pobl i ddod yn Hyrwyddwyr Digidol a gwneud gwahaniaeth gwirioneddol yn eich sefydliad."}, {"text_idx": "#000009", "text": "Pobl ifanc yw\u2019r rhain, wedi\u2019u hyfforddi gan Cymunedau Digidol Cymru yn yr ysgol neu\u2019r coleg cyn mynd ymlaen i rannu eu sgiliau a\u0302 phobl hyn. Mae\u2019r cynllun yn dod a\u0302\u2019r hen a\u2019r ifanc ynghyd i ddefnyddio a mwynhau\u2019r dechnoleg gyda\u2019i gilydd. Gall myfyrwyr Bagloriaeth Cymru wneud her gymunedol Arwyr Digidol wedi\u2019i hachredu fel rhan o\u2019u cymhwyster."}, {"text_idx": "#000010", "text": "I lawer nad ydynt ar-lein, y person gorau i\u2019w helpu yw ffrind neu aelod o\u2019r teulu sy\u2019n eu hadnabod yn dda ac sy\u2019n gallu cydweithio a\u0302 nhw i oresgyn eu hofnau a magu hyder. Gall Cymunedau Digidol Cymru hyfforddi a helpu pobl sydd angen cymorth gan gyfaill i ddefnyddio technoleg ddigidol."}, {"text_idx": "#000011", "text": "Jane yn gwirfoddoli i helpu pobl hy\u0302n i arbed arian ar-lein"}, {"text_idx": "#000012", "text": "Mae Jane Weldon yn wirfoddolwr gydag Age Connects Caerdydd a\u2019r Fro. Cafodd hyfforddiant gan CDC i fod yn hyrwyddwr digidol ac, erbyn hyn, mae\u2019n gallu helpu pobl hy\u0302n i wneud mwy ar-lein."}, {"text_idx": "#000013", "text": "Peter y gwirfoddolwr yn hyrwyddwr digidol i bobl hy\u0302n yng ngorllewin Cymru"}, {"text_idx": "#000014", "text": "Mae Peter Loughran wedi bod yn helpu pobl yng ngorllewin Cymru i ddefnyddio technoleg ers dros deg mlynedd, ond mae\u2019n dal i fwynhau\u2019r boddhad o helpu rhywun i fynd ar-lein am y tro cyntaf."}, {"text_idx": "#000015", "text": "Jack, sy\u2019n fyfyriwr, yn rhoi gwen ar wynebau pobl diolch i\u2019w wirfoddoli digidol"}]